Alaquàs amb el reciclatge i les energies renovables
09/03/2010

# Alaquàs amb el reciclatge i les energies renovables

*   09/03/2010
*   [Imprimir](#)
*   Compartir
*    https://www.alaquas.org/documento.asp?id\_do=11930

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11930%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20amb%20el%20reciclatge%20i%20les%20energies%20renovables)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11930/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11930/09032010campaya_de_sensibilitzacio_alaquas_Form_4.jpg)](https://www.alaquas.org/ficheros/documentos/2010/2/11930/09032010campaya_de_sensibilitzacio_alaquas_Form_10.jpg "<a href='https://www.alaquas.org/ficheros/documentos/2010/2/11930/09032010campaya_de_sensibilitzacio_alaquas_Form_10.jpg' target=_blank><i class='fa fa-external-link' aria-hidden='true'></i>.Alaquàs amb el reciclatge i les energies renovables</a>")

Un grup de monitors de sensibilització ambiental expliquen en els col·legis i els comerços d'Alaquàs la importància de cuidar el medi ambient a través del reciclatge i la utilització d'energies renovables

L'Ajuntament d'Alaquàs ha posat en marxa el taller de treball "Energies Renovables" amb el que es vol formar l'alumnat en la instal·lació de sistemes d'energia solar fotovoltaica i tèrmica així com donar-los a conèixer diversos mètodes de reciclatge de residus. En el curs, que s'imparteix al Centre Municipal de Formació Francesc Ferrer Martí, participen un total de 30 joves d'Alaquàs.

El taller consta de tres especialitats: instal·lació de sistemes d'energia solar fotovoltaica, instal·lació de sistemes d'energia solar i monitor de sensibilització ambiental. Les dues primeres especialitats consisteixen en la realització d'una obra concreta per tal de posar en pràctica els coneixements adquirits.

El primer grup, el d'instal·ladors de sistemes d'energia solar fotovoltaica, estan treballant en la instal·lació de plaques solars que s'està realitzant al Centre de Formació. El segon grup col·labora en els treballs d'instal·lació d'aigua calenta de la Piscina Municipal i en la revisió i manteniment dels panells solars instal·lats en el Poliesportiu Municipal del Bovalar.

El tercer grup, el de monitors de sensibilització ambiental, ha estat creat per conscienciar la població de la importància de les energies renovables i del reciclatge i per donar a conèixer als veïns i veïnes d'Alaquàs les accions que s'estan duent a terme. En aquest sentit, l'Ajuntament d'Alaquàs ha encetat aquesta setmana una campanya informativa de sensibilització de residus i recollida de piles, reciclatge d'oli i de cartró.

La campanya informativa de sensibilització de residus i recollida de piles es realitza de dilluns a dijous de 12 a 13:30 hores a la plaça de la Constitució i plaça d'Espanya i els dijous al mercat municipal d'11:30 a 13 hores. En aquest horari, un grup de monitors informa la ciutadania de la importància de reciclar i reutilitzar aquest tipus de residus i atorgarà un llaç verd a tot aquell que diposite els residus i les piles en els contenidors.

La campanya informativa de sensibilització de recollida i reciclatge d'oli es realitza els dimarts. Els monitors ambientals han recorregut hui els col·legis Vila d'Alaquàs, Mare de Déu de l'Olivar, Bonavista i Madre Josefa Campos, per informar l'alumnat dels dipòsits de recollida d'oli i han repartit embuts de recollida i receptes de sabó ecològic.

La campanya informativa per als comerços d'Alaquàs sobre el servei municipal de recollida de cartró es realitza els dimecres d'11:30 a 13:30 hores. Les monitores de medi ambient visiten els comerços i expliquen el funcionament del servei gratuït de recollida municipal de cartó, amb la finalitat d'evitar possibles col·lapses en els depòsits urbans de cartró i paper.